CD4

CD4 (engl. cluster of differentiation 4) on tiettyjen immuunijärjestelmän solujen, etenkin auttaja-T-imusolujen, pinnalla esiintyvä proteiini.  Sitä koodaava geeni CD4 (lähdeartikkelissa käytetään vanhaa nimitystä T4) sijaitsee kromosomissa 12.Isobe M, Huebner K, Maddon PJ, Littman DR, Axel R, Croce CM (Kesäkuu 1986). "The gene encoding the T-cell surface protein T4 is located on human chromosome 12". Proc. Natl. Acad. Sci. U.S.A. 83 (12): 4399–402. CD4-proteiinia ilmentävää T-solua voidaan kutsua CD4-positiiviseksi (englanninkielisessä aineistossa usein CD4+ T cell). Se löydettiin 1970-luvun lopulla ja tunnettiin aluksi nimillä Leu-3 ja T4. Se nimettiin CD4:ksi vuonna 1984.

CD4-positiivinen T-solu aktivoituu, kun sen pinnalla oleva toinen reseptori, TCR (engl. T cell receptor) kohtaa sille spesifin antigeenin, joka on kiinnittynyt antigeeniä esittelevän solun pinnalla olevaan MHC-II-reseptoriin (engl. class II major histocombatibility complex). CD4 toimii reaktiossa koreseptorina. Aktivoituminen johtaa CD4-positiivisten T-solujen lisääntymiseen ja erilaistumiseen useisiin alatyyppeihin.

HI-virus käyttää CD4-reseptoreja hyödyksi päästäkseen kohdesoluihin sisälle.

 Lähteet 

 Aiheesta muualla 
GeneCards: CD4 

Luokka:Geenit